Kohe alguses tahaksin öelda, et lokaalset rasvapõletamist ei ole olemas. Lokaalne tähendab maakeeli kohalik. Paljud koduperenaised ei pruugi ju nii keeruliste väljendite tähendust teada, nagu foorumeid külastades selgus. Kui me koormame oma kõhulihaseid,  kulutame me energiat, millest teatud osa kompenseeritakse meie organismis ladestunud rasvadest. Paraku ei ole aga nii, et meie siseorganid asuksid rasva ammutama just kõhupiirkonnalt. Rasv, mis põletatakse, saadakse meie vereringluse kaudu kogu meie organismist ühtlaselt. See tähendab seda, et kui me tegeleme pikemat aega jooksu treeninguga nii, et me kulutame energiat rohkem, kui seda toidust ammutame, kaotame rasvasid igalt poolt üle kogu organismi, alustades siseorganite vahelistest rasvkudedest ning  lõpetades nahaaluse rasvakihiga. Kas teate, et inimene, kes on ülekaaluline ning alustab jalgratta treeningutega, märkab rasvade kadumist eelkõige just oma kätelt? Kuidas oleks siis seletatav "lokaalne" rasvade põletamine? Lõviosa tööst teeb ta ära ju jalgadega.